CELEX: 32020D0964
Language: da
Date: 2020-06-26 00:00:00
Title: Rådets afgørelse (EU) 2020/964 af 26. juni 2020 om den holdning, der skal indtages på Den Europæiske Unions vegne i Medlemsrådet under Det Internationale Olivenråd for så vidt angår varestandarder for olivenolie og olie af olivenpresserester

6.7.2020   
               
               
                  DA
               
               
                  Den Europæiske Unions Tidende
               
               
                  L 214/3
               
            
         RÅDETS AFGØRELSE (EU) 2020/964
         af 26. juni 2020
         om den holdning, der skal indtages på Den Europæiske Unions vegne i Medlemsrådet under Det Internationale Olivenråd for så vidt angår varestandarder for olivenolie og olie af olivenpresserester
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den internationale overenskomst af 2015 om olivenolie og spiseoliven (»overenskomsten«) blev undertegnet på Unionens vegne ved Rådets afgørelse (EU) 2016/1892 (1) af 18. november 2016 i De Forenede Nationers hovedkvarter i New York med forbehold af dens indgåelse på et senere tidspunkt. Overenskomsten trådte i overensstemmelse med dens artikel 31, stk. 2, midlertidigt i kraft den 1. januar 2017.
                  
               
                     (2)
                  
                  
                     Overenskomsten blev indgået på Unionens vegne den 17. maj 2019 ved Rådets afgørelse (EU) 2019/848 (2).
                  
               
                     (3)
                  
                  
                     I henhold til artikel 7, stk. 1, i overenskomsten skal Medlemsrådet under Det Internationale Olivenråd (»Medlemsrådet«) træffe afgørelser om ændring af varestandarder for olivenolie og olie af olivenpresserester.
                  
               
                     (4)
                  
                  
                     På den 111. samling fra den 29. juni til den 3. juli 2020 skal Medlemsrådet vedtage afgørelser om ændring af varestandarder for olivenolie og olie af olivenpresserester (»ændringsafgørelserne«).
                  
               
                     (5)
                  
                  
                     Det er hensigtsmæssigt at fastlægge den holdning, der skal indtages på Unionens vegne i Medlemsrådet, da ændringsafgørelserne får retsvirkninger for Unionen for så vidt angår den internationale handel med de øvrige medlemmer af Det Internationale Olivenråd (IOC) og vil kunne få afgørende indflydelse på indholdet af EU-retten, nemlig handelsnormer vedrørende olivenolie, som Kommissionen har vedtaget i medfør af artikel 75 i Europa-Parlamentets og Rådets forordning (EU) nr. 1308/2013 (3).
                  
               
                     (6)
                  
                  
                     De ændringsafgørelser, der skal vedtages af Medlemsrådet, vedrører indsættelsen af delta-7-stigmastenol-beslutningsskemaet for raffineret olivenolie og for olivenolie bestående af raffineret olivenolie og jomfruolie og ændringen af titlen, præcisionsmargenerne og tallene og kromatogrammerne. Ændringsafgørelserne har været genstand for indgående drøftelser mellem Kommissionens og medlemsstaternes videnskabelige og tekniske eksperter inden for olivenolie. Ændringsafgørelserne bidrager til den internationale standardisering af normer for olivenolie og opstiller rammer, som vil sikre fair konkurrence ved handel med produkter fra olivenoliesektoren. Ændringsafgørelserne bør derfor støttes. Det vil følgelig kræve ændringer af Kommissionens forordning (EØF) nr. 2568/91 (4).
                  
               
                     (7)
                  
                  
                     Hvis Medlemsrådets vedtagelse af ændringsafgørelserne på den 111. samling udsættes som følge af, at visse medlemmer ikke er i stand til at give deres tilslutning, bør holdningen til støtte for vedtagelsen af ændringsafgørelserne indtages på Unionens vegne inden for rammerne af en mulig procedure med henblik på vedtagelse i Medlemsrådet ved udveksling af korrespondance, jf. overenskomstens artikel 10, stk. 6. Proceduren for vedtagelse ved udveksling af korrespondance bør indledes før den efterfølgende ordinære samling i Medlemsrådet i november 2020.
                  
               
                     (8)
                  
                  
                     For at varetage Unionens interesser, hvis nye videnskabelige eller tekniske oplysninger, der fremlægges inden eller under den 111. samling i Medlemsrådet, kan forventes at få betydning for den holdning, der skal indtages på Unionens vegne, bør Unionens repræsentanter i Medlemsrådet have beføjelse til at anmode om udsættelse af vedtagelsen af ændringsafgørelserne til en senere samling —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Medlemsrådet på den 111. samling fra den 29. juni til den 3. juli 2020 eller inden for rammerne af en procedure med henblik på vedtagelse af afgørelser i Medlemsrådet ved udveksling af korrespondance, der skal indledes før den næste ordinære samling i november 2020, for så vidt angår varestandarder for olivenolie og olie af olivenpresserester, er at støtte Medlemsrådets vedtagelse af afgørelserne om ændring af varestandarder for olivenolie og olie af olivenpresserester (5).
         
         
            Artikel 2
            Hvis nye videnskabelige og tekniske oplysninger, der fremlægges inden eller under den 111. samling i Medlemsrådet, kan forventes at få betydning for den holdning, der er omhandlet i artikel 1, anmoder Unionen om, at Medlemsrådets vedtagelse af afgørelserne om ændring af varestandarder for olivenolie og olie af olivenpresserester udsættes, indtil Unionens holdning er fastlagt på grundlag af disse nye oplysninger.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 26. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse (EU) 2016/1892 af 10. oktober 2016 om undertegnelse på Den Europæiske Unions vegne og midlertidig anvendelse af den internationale overenskomst af 2015 om olivenolie og spiseoliven (EUT L 293 af 28.10.2016, s. 2).
         
            (2)  Rådets afgørelse (EU) 2019/848 af 17. maj 2019 om indgåelse på Den Europæiske Unions vegne af den internationale overenskomst af 2015 om olivenolie og spiseoliven (EUT L 139 af 27.5.2019, s. 1).
         
            (3)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
         
            (4)  Kommissionens forordning (EØF) nr. 2568/91 af 11. juli 1991 om kendetegnene for olivenolie og olie af olivenpresserester og de i den forbindelse anvendte metoder (EFT L 248 af 5.9.1991, s. 1).
         
            (5)  Jf. dokument 8457/20 på http://register.consilium.europa.eu.